ANEXA nr. 2 la Adresa nr. 328/GP/09.05.2023



**CABINET MINISTRU**

**PROTOCOL**

 Încheiat astăzi\_\_\_\_\_\_\_\_\_\_\_\_\_\_\_\_\_\_\_\_\_între Ministerul Educației, reprezentat prin doamna Ligia DECA, Ministru, și domnul/ doamna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cadru didactic universitar având funcția didactică de\_\_\_\_\_\_\_\_\_\_\_\_\_\_\_\_\_\_\_\_\_la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Între cele două părți intervine prezentul protocol, în urma solicitării domnului/doamnei\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cadru didactic universitar, de a fi nominalizat(ă) ca **președinte** al unei comisii din centrele de evaluare/contestații din cadrul examenului național pentru definitivare în învățământ, sesiunea 2023.

 **Obiectul** prezentului protocol îl constituie buna organizare și desfășurare a examenului național pentru definitivare în învățământul preuniversitar - sesiunea 2023, în conformitate cu prevederile Metodologiei-cadru de organizare și desfășurare a examenului național pentru definitivare în învățământul preuniversitar, aprobată prin OMEC nr. 5434/2020, cu modificările și completările ulterioare, publicat în M.O nr. 852 din 17 septembrie 2020 și Calendarul de organizare și desfășurare a examenului național pentru definitivare în învățământul preuniversitar în anul școlar 2022-2023, aprobat prin OME nr. 5723/2022.

 În vederea executării obiectului protocolului, părțile au următoarele **obligații**:

**Cadrul didactic universitar, în calitate de președinte de comisie în cadrul examenului național pentru definitivare în învățământul preuniversitar:**

* cunoaște și aplică prevederile OMEC nr. 5434/2020 privind aprobarea Metodologiei-cadru de organizare și desfășurare a examenului național pentru definitivare în învățământul preuniversitar, cu modificările și completările ulterioare și ale procedurilor specifice elaborate de comisia națională a examenului pentru definitivare în învățământul preuniversitar;
* se prezintă la inspectoratul școlar al județului în care se află centrul de evaluare /contestații la care a fost repartizat prin ordinul ministrului, în preziua începerii activităților din centrul respectiv;
* asigură desfășurarea, în condiții optime, a activităților din centrele de evaluare/contestații, respectând Metodologia-cadru de organizare și desfășurare a examenului, procedurile/regulamentele subsecvente și toate comunicările transmise în timpul examenului de către Comisia națională;
* controlează respectarea de către toți membrii comisiei pe care o coordonează, a tuturor prevederilor care reglementează organizarea și desfășurarea activităților din centrele de evaluare/contestații;
* consultă Comisia națională și solicită acordul acesteia pentru luarea de măsuri în cazul apariției unei situații neprevăzute, care poate crea grave disfuncționalități sau poate periclita desfășurarea examenului național pentru definitivare în învățământ;
* asigură organizarea serviciului de permanență la telefon/fax, zilnic, între orele 7.30 – 20.30, pe toată perioada desfășurării activităților în centrul de evaluare/contestații;
* coordonează întocmirea situațiilor statistice solicitate de reprezentanții comisiei naționale și întocmește, la finele examenului, un raport pe care îl înaintează direcției de resort din ME;
* este prezent pe toată durata prevăzută de calendarul examenului în localitatea în care este centrul de evaluare/contestații la care a fost repartizat;
* asigură desfășurarea examenului național într-un climat de maximă exigență și corectitudine;
* colaborează eficient cu membrii comisiei de examen constituită la nivelul inspectoratului școlar.

**Ministerul Educației:**

* asigură drepturile financiare pentru activitatea desfășurată în centrul de evaluare/contestații din cadrul examenului național pentru definitivare în învățământ, conform Ordinului ministrului educației privind normele de plată a personalului din cadrul comisiilor desemnate în cadrul examenului naţional pentru definitivare în învăţământul preuniversitar, sesiunea 2023;
* asigură cheltuielile de cazare și deplasare conform Ordinului ministrului educației privind normele de plată a personalului din cadrul comisiilor desemnate în cadrul examenului naţional pentru definitivare în învăţământul preuniversitar, sesiunea 2023 și Ordinului ministrului finanțelor nr. 1235/2023 pentru actualizarea cuantumului indemnizației de delegare/detașare și a cuantumului alocației de cazare prevăzute în anexa la Hotărârea Guvernului nr. 714/2018 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului.

 Comisia națională poate decide, în situații deosebite, înlocuirea președintelui comisiei de evaluare/contestații din cadrul examenului de definitivare în învățământ.

 Prezentul contract s-a încheiat în două exemplare, câte unul pentru fiecare parte.

 **MINISTRU,**

 **Ligia DECA CADRU DIDACTIC UNIVERSITAR,**

........................... ..........................................................................